《李叔度与儿曹谈理道余窃听而记以一诗》
宋代·曾丰

天地未分先立经，自吾道外岂常情。
伊周孔子直方大，尧舜文王纯粹精。
新犊生时无次刺，白羊熟后可纵横。
有言终与一为二，予欲无言是混成。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。